CELEX: 62017CA0264
Language: et
Date: 2018-11-29 00:00:00
Title: Kohtuasi C-264/17: Euroopa Kohtu (neljas koda) 29. novembri 2018. aasta otsus (Finanzgericht Münsteri eelotsusetaotlus – Saksamaa) – Harry Mensing versus Finanzamt Hamm (Eelotsusetaotlus — Maksustamine — Käibemaks — Direktiiv 2006/112/EÜ — Artikkel 314 — Artikkel 316 — Artikkel 322 — Kunstiteostele kohaldatavad erikorrad — Kasuminormi maksustamise kord — Maksukohustuslikud edasimüüjad — Kunstiteoste tarnimine loojate või loojate õigusjärglaste poolt — Ühendusesisesed tehingud — Liikmesriigi maksuameti keeldumine tunnustada maksukohustuslase õigust valida kasuminormi maksustamise kord — Kohaldamise tingimused — Sisendkäibemaksu mahaarvamise õigus — Kunstiteosed, antiik- ja kollektsiooniesemed)

28.1.2019   
            
            
               ET
            
            
               Euroopa Liidu Teataja
            
            
               C 35/4
            
         
      Euroopa Kohtu (neljas koda) 29. novembri 2018. aasta otsus (Finanzgericht Münsteri eelotsusetaotlus – Saksamaa) – Harry Mensing versus Finanzamt Hamm
      (Kohtuasi C-264/17) (1)
      
      ((Eelotsusetaotlus - Maksustamine - Käibemaks - Direktiiv 2006/112/EÜ - Artikkel 314 - Artikkel 316 - Artikkel 322 - Kunstiteostele kohaldatavad erikorrad - Kasuminormi maksustamise kord - Maksukohustuslikud edasimüüjad - Kunstiteoste tarnimine loojate või loojate õigusjärglaste poolt - Ühendusesisesed tehingud - Liikmesriigi maksuameti keeldumine tunnustada maksukohustuslase õigust valida kasuminormi maksustamise kord - Kohaldamise tingimused - Sisendkäibemaksu mahaarvamise õigus - Kunstiteosed, antiik- ja kollektsiooniesemed))
      (2019/C 35/05)
      Kohtumenetluse keel: saksa
      
         Eelotsusetaotluse esitanud kohus
      
      Finanzgericht Münster
      
         Põhikohtuasja pooled
      
      
         Kaebaja: Harry Mensing
      
         Vastustaja: Finanzamt Hamm
      
         Resolutsioon
      
      
                  1.
               
               
                  Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikli 316 lõike 1 punkti b tuleb tõlgendada nii, et maksukohustuslik edasimüüja võib valida kasuminormi maksustamise korra kohaldamise selliste kunstiteoste tarne suhtes, mille talle on ühendusesiseselt tarninud nende loojad või loojate õigusjärglased, olgugi et viimased ei kuulu selle direktiivi artiklis 314 loetletud isikute kategooriasse.
               
            
                  2.
               
               
                  Maksukohustuslik edasimüüja ei või valida käibemaksudirektiivi artikli 316 lõike 1 punktis b sätestatud kasuminormi maksustamise korra kohaldamist kunstiteoste suhtes, mis on talle tarnitud eelneva maksust vabastatud ühendusesisese tarne raames ja samal ajal nõuda tasutud sisendkäibemaksu mahaarvamise õigust olukordades, kus selline õigus on selle direktiivi artikli 322 punkti b kohaselt välistatud, kui viimati nimetatud säte ei ole liikmesriigi õigusesse üle võetud.
               
            
         (1)  ELT C 283, 28.8.2017.